มึนๆจะเป็นลม หายใจไม่ค่อยสะดวก เหนื่อย อ่อนเพลีย นอนไม่หลับ เครียดมากกลัวจะเป็นอะไรรึป่าว คือก่อนหน้านั้นนอนดึกด้วยค่ะ ไม่ค่อยออกกำลังกาย ไม่ทราบว่าควรจะทำอย่างไรคะ บางทีไม่พยายามคิดมาก มันก้หลับค่ะ แต่ก้คิดมากอยู่ตลอด ตอนนี้อายุ16 อย่าง 17 ค่ะ
สวัสดีค่ะ อาการหายใจไม่ค่อยสะดวก มึน นอนไม่ค่อยหลับ อาจเกิดจาก ความเหนื่อยล้าจากการเรียน การทำงาน การมีภาวะภูมิแพ้ในจมูกหรือการติดเชื้อในทางเดินหายใจแต่มักไม่ค่อยมีอาการเพลียเป็นหลักดังกล่าวมา หรือเป็นสาเหตุจากปัจจัยกระตุ้นทางจิตใจเช่นความเครียด ความกังวล มากระตุ้นให้มีอาการจากที่กล่าวมา เหมือนจะมีสาเหตุทางจิตใจเป็นหลัก ทำให้นอนไม่หลับอ่อนเพลีย คิดมากร่วมด้วยควรทำใจให้สบาย พักผ่อนให้เพียงพอ 8 ชั่วโมงต่อวัน ถ้ามีปัญหาอะไร ควรปรึกษาพูดคุยกับผู้ที่เกี่ยวข้องเพื่อแก้ปัญหานั้นๆโดยตรง ไม่นำมาเก็บมาคิดจนมีปัญหาต่อสุขภาพจิตได้ ฝึกการออกกำลังกาย ทำงานอดิเรกที่ชอบควรไปพบแพทย์ถ้าอาการยังเป็นมากขึ้นเรื่อยๆ นอนไม่หลับจนทำให้อ่อนเพลียระหว่างวัน หรือมีอาการทางจิตอื่นๆเช่นกังวล เครียด หดหู่มากร่วมด้วย